2. ปัจจัยความเสี่ยง

(1) ความเสี่ยงทั่วไป

ปัญหาวิกฤติหนี้สาธารณะในหลายประเทศ เช่น สหรัฐอเมริกา กลุ่มประเทศสหภาพยุโรป
ส่งผลให้เศรษฐกิจของประเทศจีน อินเดีย รัสเซีย บราซิล และประเทศแถบอาเซียนชะลอตัว
เหตุการณ์ภัยพิบัติสึนามิใประเทศญี่ปุ่น
และมหาอุทกภัยในประเทศไทยล้วนส่งผลกระทบต่อหลายอุตสาหกรรมในหลายประเทศ เช่น ญี่ปุ่น
สหรัฐอเมริกา
โดยเฉพาะในส่วนของอุตสาหกรรมยานยนต์ซึ่งประเทศไทยเป็นหนึ่งในฐานการผลิตชิ้นส่วนรถยนต์และการประกอบรถยนต์หลักของเอเชีย
รวมทั้งสถานการณ์ราคาน้ำมันโลกที่มีแนวโน้มเพิ่มสูงขึ้นอย่างต่อเนื่อง
จึงส่งผลกระทบต่อเศรษฐกิจไทยในวงกว้าง
ทำให้อัตราความต้องการยางรถยนต์มีการชะลอตัวลงตามไปด้วย
นอกจากนี้ลูกค้าของบริษัทอาจประสบปัญหาอุทกภัย แรงงาน การเงิน
ซึ่งอาจส่งผลให้ลูกค้าลดหรือชะลอการสั่งซื้อสินค้าได้
ซึ่งทั้งหมดมีผลกระทบโดยตรงต่อการดำเนินกิจการของบริษัท อย่างไรก็ตาม
บริษัทได้ติดตามปัญหาดังกล่าวข้างต้นอย่างใกล้ชิดและจะดำเนินมาตรการที่จำเป็นต่างๆ
เพื่อลดผลกระทบที่อาจเกิดขึ้นกับผลประกอบการของบริษัท

(2) ความเสี่ยงด้านวัตถุดิบ

บริษัทได้ดำเนินการจัดซื้อวัตถุดิบเพื่อใช้ในการผลิต ทั้งจากผู้ค้าในประเทศและต่างประเทศ
โดยวัตถุดิบที่สำคัญในการผลิต อาทิเช่น ยางธรรมชาติ ยางสังเคราะห์ ผงคาร์บอนด์แบล็ค
เส้นใยสังเคราะห์ และเคมีภัณฑ์ต่าง ๆ
โดยวัตถุดิบในแต่ละชนิดสามารถจัดซื้อได้จากผู้ผลิตหลายรายทั้งในประเทศและต่างประเทศ
ประกอบกับการที่บริษัทได้กำหนดนโยบายการจัดหาวัตถุดิบและการบริหารวัตถุดิบอย่างเป็นระบบ
โดยมีแผนรองรับหากประสบภาวะการขาดแคลนวัตถุดิบและความผันผวนของราคาวัตถุดิบ
บริษัทได้ร่วมมือกับบริษัทเครือกู๊ดเยียร์ในกลุ่มประเทศอาเซียน
เพื่อบริหารความเสี่ยงที่อาจเกิดการขาดแคลนวัตถุดิบและการผันผวนของราคาวัตถุดิบร่วมกัน
จากความร่วมมือนี้
ทำให้บริษัทมีความมั่นใจว่าจะไม่มีการขาดแคลนวัตถุดิบและไม่ก่อให้เกิดความเสียหายต่อการผลิตของบริษัทได้

(3) ความเสี่ยงด้านการตลาด

ตลาดโรงงานประกอบรถยนต์ (Original Equipment Market: OEM)
ตลาดนี้แปรเปลี่ยนไปตามภาวะของเศรษฐกิจโดยรวม
บริษัทพิจารณาว่าตลาดนี้มีความสำคัญในการสร้างผลิตภัณฑ์และช่วยผลักดันตลาดทดแทน
บริษัทยังคงจำหน่ายผลิตภัณฑ์ในตลาดนี้ตามที่เลือกและวางกลยุทธ์ไว้ โดยที่ผลิตภัณฑ์
เทคโนโยโลยีและตลาดทดแทนยังเป็นที่มาของมูลค่าทางการเงินสำหรับบริษัท

ตลาดยางรถยนต์ทดแทน (Replacement Market)
ตลาดนี้เป็นไปตามจำนวนรถยนต์ที่ใช้และจำนวนระยะทางขับขี่ ตลาดนี้เจริญเติบโตอย่างต่อเนื่อง
การแข่งขันระหว่างบริษัทยางรถยนต์ยังรุนแรงในตลาดทดแทน
ทั้งผู้แข่งขันในประเทศและผู้แข่งขันระหว่างประเทศ ผู้ผลิตยางรถยนต์ในภูมิภาคต้องแข่งขันหลัก ๆ
ในตลาดล่าง

(4) ความเสี่ยงจากภัยอุทกภัยที่อาจมีผลกระทบต่อทรัพย์สิน และการดำเนินงานของบริษัท

บริษัทอาจมีความเสี่ยงจากอุทกภัยที่มีผลกระทบต่อทรัพย์สิน และการดำเนินงานของบริษัท
อย่างไรก็ตาม บริษัทได้มีการทำกรมธรรม์ประกันภัยที่ครอบคลุมความเสียหายต่ออาคาร เครื่องจักร
อุปกรณ์ สินค้าคงคลังและความเสียหายที่เกิดจากการหยุดการดำเนินธุรกิจ
และบริษัทได้วางมาตรการในการป้องกันและรับมือกับอุทกภัยที่อาจเกิดขึ้นในอนาคต

(5) ความเสี่ยงด้านการบริหาร

บริษัทอยู่ภายใต้ควบคุมของบริษัท เดอะ กู๊ดเยียร์ไทร์แอนด์ รับเบอร์ คอมปะนี จำกัด
ที่ตั้งอยู่ในประเทศสหรัฐอเมริกา
หุ้นของบริษัทจำหน่ายอยู่ในตลาดหลักทรัพย์แห่งประเทศไทยและถือโดยบริษัท เดอะ
กู๊ดเยียร์ไทร์แอนด์ รับเบอร์ คอมปะนี จำกัด (ร้อยละ 66.79 ของจำนวนหุ้นที่ออกจำหน่าย)
บริษัทต้องอาศัยบริษัท เดอะ กู๊ดเยียร์ไทร์แอนด์ รับเบอร์ คอมปะนี จำกัด
ด้านเทคโนโลยีในการผลิต เทคโนโลยีทางด้านวัตถุดิบ การพัฒนาผลิตภัณฑ์ การจำหน่ายผลิตภัณฑ์
เทคโนโลยีสารสนเทศและการบริหารงาน
การพึ่งพานั้นบริษัทมีความเสี่ยงในดำเนินธุรกิจอย่างต่อเนื่อง
ถ้าหากมีการเปลี่ยนแปลงในผู้ถือหุ้นหลักของบริษัท